text: Rugekasse for ny produktion i Hedensted
  03 september 2012 kl. 11.52
  Hedensted Kommune vil bruge Karl Dungs gamle fabrikskompleks i Hedensted til en rugekasse for kommende fabrikanter.
  I samarbejde med Realdania og investeringsselskabet Insero Horsens er det planen at oprette Dansk Produktions Univers.
  - Vi er nødt til at have en produktionsmæssig faglighed, fordi det er i den, at innovationen opstår. Derfor er det vigtigt, at der dannes innovationsfabrikker, som styrker samspillet mellem design og produktion og udvikler nye produkter, som hurtigt bliver til prototyper og sendes på markedet ved at anvende produktionsvirksomheden som affyringsrampe, siger professor John Johansen, Ålborg Universitet.
  Kommunen er mandag vært for en konference om projektet, hvorefter en mere detaljeret planlægning skal sættes i gang.
  Den skal Realdania og investeringsselskabet Insero Horsens stå for.
  Rugekassen i Hedensted skal være åben for iværksættere i hele landet.
  Karl Dungs fabrikker i Hedensted lukkede i 2008.
  Projektets hjemmeside.
  